21. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 16246/221 της 5 Μαΐου /11 Ιουν.  1966 (ΦΕΚ Β΄ 366) Περί αναγνωρίσεως και εξαγοράς προϋπηρεσίας υπό των εξ Αιγύπτου και Τουρκίας Ελλήνων υπηκόων. Έχοντες υπ’ όψιν: 1.Τας διατάξεις του άρθρ. 5 παρ. 3 της υπ’ αριθ. 165/27.9.1963 Πράξεως του Υπουργικού Συμβουλίου, κυρωθείσης δια του Ν.Δ. 4377/1964 «περί ειδικών μέτρων προστασίας των εξ Αιγύπτου Ελλήνων υπηκόων και ομογενών». 2.Τας διατάξεις του άρθρ. 1 του Ν.Δ. 4378/1964 «περί ειδικών μέτρων προστασίας των εκ Τουρκίας Ελλήνων υπηκόων». 3.Τα δια της υπ’ αριθ. 61333/20441/28.12.1965 αναφοράς ΝΑΤ υποβληθέντα ημίν προς έγκρισιν αποσπάσματα πρακτικών, των από 10.11.65, 1.12.65, 18.12.65 και 15.12.1966 Συνεδριάσεων του Διοικητικού αυτού Συμβουλίου, καθ’ ας απεφασίσθησαν οι όροι και αι προϋποθέσεις αναγνωρίσεως και εξαγοράς προϋπηρεσίας υπό των εξ Αιγύπτου και Τουρκίας Ελλήνων υπηκόων και ομογενών. 4.Την υπ’ αριθ. 94526/1034 π.έ./13.1.1966 ημετέραν απόφασιν δι’ ης ενεκρίθησαν αι κατά τας ρηθείσας συνεδριάσεις του Δ.Σ./Ν.Α.Τ. ληφθείσαι αποφάσεις. 5.Την υπ’ αριθ. 3217/1562/17.1.1966 αναφοράν Ν.Α.Τ. δι’ ης αιτείται η έκδοσις λεπτομερούς Υπουργικής αποφάσεως, συμφώνως τω άρθρ. 5 παρ. 3 της υπ’ αριθ. 165/27.9.1963 Π.Υ .Σ. της κυρωθείσης δια του Ν.Δ. 4378/1964, αποφασίζομεν: (Αντί για τις σελ. 714,11(γ)-714,14(α) Σελ. 714,11(δ) Τεύχος 704-Σελ. 57 Ναυτικό Απομαχικό Ταμείο 19.Ι.α.21 Εγκρίνομεν την αναγνώρισιν και εξαγοράν προϋπηρεσίας υπό των εξ Αιγύπτου και Τουρκίας Ελλήνων υπηκόων και ομογενών, υπό τους ακολούθους όρους και προϋποθέσεις. 1.Προ πάσης αναγνωρίσεως και εξαγοράς υπηρεσίας των εν λόγω ομογενών θα προηγήται η απογραφή αυτών ως μαθητευομένων ναυτικών ή ως ναυτικών συμφώνως προς τα δια της υπ’ αριθ. 44596/7623/9.6.1965 διαταγής Υ .Ε.Ν./Δ.Ε. 1ον ειδικώτερον οριζόμενα, της τοιαύτης απογραφής δημιουργούσης αυτομάτως την ασφαλιστικήν των υπαγωγήν εις το Ν.Α.Τ. και Τ.Π.Ε.Ν. 2.Άπασαι αι μέχρι τούδε υποβληθείσαι ως και αι εφ’ εξής υποβαλλόμεναι εις το Ν.Α.Τ αιτήσεις των εν περιλήψει ομογενών, δέον όπως προ πάσης ενεργείας προελεγχθώσιν υπό του Δικαστικού Τμήματος του Ν.Α.Τ., προς εξακρίβωσιν του νομίμου ή μη του αιτήματος των ενδιαφερομένων, βάσει των υπ’ αυτών υποβαλομένων πιστοποιητικών και λοιπών δικαιολογητικών. 3.Μετά τον ανωτέρω έλεγχον και εφ’ όσον ήθελεν διαπιστωθή το νόμιμον του αιτήματος, αι αιτήσεις των ενδιαφερομένων μετά πλήρων δικαιολογητικών εισάγονται εις το Δ.Σ./Ν.Α.Τ. προς συζήτησιν και λήψιν σχετικής αποφάσεως, δια την αναγνώρισιν της προς εξαγοράν υπηρεσίας και καθορισμόν των όρων εξοφλήσεως και εξαγοράς. 4.Η εξαγορά ενεργείται επί τη ως κατωτέρω καταβολή υπό του ενδιαφερομένου των τακτικών εισφορών των εις αντίστοιχα Ελληνικά πλοία εργαζομένων συναδέλφων του, υπό την αυτήν ιδιότητα, ως και της εν προκειμένω εισφοράς πλοικτήτου αντιστοίχων Ελληνικών πλοίων. Αι καταβλητέαι εισφοραί είναι αι κατά τον χρόνον της υποβολής της αιτήσεως ισχύουσαι τοιαύται. 5.Εις περίπτωσιν υποβολής πιστοποιητικών ελλιπώς ή ουδόλως τεθεωρημένων ως και εις πάσαν ετέραν περίπτωσιν αμφιβολίας το Δ.Σ. του Ν.Α.Τ. ως προς το νόμιμον του αιτήματος των περί ων ο λόγος ομογενών, το Ν.Α.Τ. θα υποβάλη τα πρακτικά του Δ.Σ. εις Υ .Ε.Ν./Δ.Π. 1ον το οποίον θα αποφαίνεται οριστικώς. Σελ.714,12(δ) Τεύχος 704-Σελ. 58 6.Εις τα ποσά της εξαγοράς συνυπολογίζονται και αι υπέρ των Τ.Π.Ε.Ν. εισφοραί, κατ’ εφαρμογήν του άρθρ. 19 των Ν.Δ. 3736/1957 και 3737/1957. 7.Αναγνώρισιν και εξαγοράν εν όλω ή εν μέρει δικαιούνται επίσης να ζητήσουν και οι ομογενείς, οι κεκτημένοι υπηρεσίαν μεμονωμένου εργάτου θαλάσσης, κτηθείσαν εν Αιγύπτω ή Τουρκία υπό την ρητήν προϋπόθεσιν ότι δια το εν Αιγύπτω ή Τουρκία ασκηθέν επάγγελμα μεμονωμένου εργάτου θαλάσσης, (όπερ λαμβάνεται ενταύθα υπ’ όψει κατά την έννοιαν του Νόμ. 3170/55) τυγχάνει το Ν.Α.Τ. ο αρμόδιος Ασφαλιστικός Οργανισμός όστις και ασφαλίζει τούτο αντιστοίχως εν Ελλάδι. Ούτοι καταβάλλουν, ως κατωτέρω, δια την εξαγοράν ποσόν καλύπτον εισφοράν ίσην προς την εισφοράν ναύτου και πλοιοκτήτου πλοίου μέχρις 25 κ.ο.χ. (άρθρ. 61 παρ. 5 Νόμ. 3170/55) την ισχύουσαν κατά τον χρόνον υποβολής της αιτήσεως. 8.Η καταβολή του ποσού της εξαγοράς δύναται να ενεργήται είτε εφ’ άπαξ, εφ’ όσον επιθυμεί τούτο ο ενδιαφερόμενος είτε εις ισοπόσους  μηνιαίας δόσεις τοις μετρητοίς, συμφώνως προς απόφασιν του Δ.Σ/Ν.Α.Τ. καθορίζουσαν ταύτας εν εκάστη συγκεκριμένη περιπτώσει, αίτινες όμως δεν θα δύνανται να είναι περισσότεραι των 72. Το ποσόν εκάστης μηνιαίας δόσεως δεν δύναται να είναι κατώτερον των 500 δραχμών. 9.Η καταβολή της πρώτης δόσεως δέον όπως πραγματοποιηθή το βραδύτερον εντός 30 ημερών από της επί αποδείξει κοινοποιήσεως εις τον ενδιαφερόμενον της αποφάσεως του Δ.Σ./Ν.Α.Τ., περί αναγνωρίσεως και εξαγοράς της αιτηθείσης παρ’ αυτού υπηρεσίας. 19.Ι.α.21 Ναυτικό Απομαχικό Ταμείο 10.Καθυστέρησις καταβολής υπό του ενδιαφερομένου δόσεως τινός πέραν του τριμήνου, συνεπάγεται αυτοδικαίως ανάκλησιν της περί αναγνωρίσεως και εξαγοράς ληφθείσης αποφάσεως του Δ.Σ./Ν.Α.Τ., καθ’ ο μέρος καθυστερήθη ως και δια τον επέκεινα χρόνον δι’ ον δεν κατέστη εισέτι απαιτητή και επομένως δεν κατεβλήθη, η αντίστοιχος εισφορά. Εις περίπτωσιν ανεργίας νομίμως διαπιστουμένης εν εκάστη συγκεκριμένη περιπτώσει υπό του Γ.Ε.Ν.Ε. και καθ’ όσον χρόνον διαρκεί αύτη, αναστέλλεται η καταβολή των δόσεων. 11.Εκάστη απόφασις του Δ.Σ./Ν.Α.Τ., περί αναγνωρίσεως και εξαγοράς υπηρεσίας ομογενούς τινός, δέον όπως κοινοποιείται εις τα Μητρώα Εργατών Θαλάσσης (Μ.Ε.Θ.), ίνα σημειούται κατ’ αρχήν εις την οικείαν παρ’ αυτοίς μερίδα τούτου η αναγνωρισθείσα και υπό εξαγοράν τελούσα υπηρεσία. 12.Η οριστική καταχώρησις, της ως ανωτέρω αναγνωρισθείσης υπηρεσίας, εις την παρά τοις ΜΕΘ τηρουμένην οικείαν ατομικήν μερίδα, θα λάβη χώραν μετά πλήρη και ολοσχερή εξόφλησιν του ποσού της οφειλής, γινομένης συγχρόνως εν αυτή μνείας ότι η υπηρεσία αύτη λογίζεται μόνον ως συντάξιμος. 13.Εν περιπτώσει απονομής συντάξεως παρά του Ν.Α.Τ., προ της ολοσχερούς εξοφλήσεως του ποσού της εξαγοράς της αναγνωρισθείσης υπηρεσίας, αι ανεξόφλητοι δόσεις θα παρακρατούνται εκ της απονεμηθησομένης μηνιαίας συντάξεως ως εξής: Εκ της καταβαλλομένης συντάξεως κατωτάτου ορίου θα παρακρατήται μηνιαίως ποσοστόν 25%, όπερ θ’ αυξάνεται κατά 1% δι’ εκάστην εξ 100 δραχμών (ή κλάσματος αυτών) αύξησιν του ποσού της συντάξεως και μέχρις ανωτάτου ορίου ποσοστού κρατήσεως 60%. 14.Εις περίπτωσιν υποβολής αιτήσεως αναγνωρίσεως και εξαγοράς υπηρεσίας τινός και ταυτοχρόνου υποβολής υπό τούτου αιτήσεως συνταξιοδοτήσεώς του, το Δ.Σ./Ν.Α.Τ. θέλει αποφασίζει εν αρχή περί της αναγνωρίσεως και τρόπου εξαγοράς της υπηρεσίας, αναστελλομένης της ενάρξεως καταβολής των εξοφλητικών μηνιαίων δόσεων μέχρις ου τούτο δια νεωτέρας αποφάσεώς του αποφανθή περί απονομής ή μη της αιτηθείσης συνταξιοδοτήσεως.   Εφ’ όσον η περί συνταξιοδοτήσεως απόφασις είναι εγκριτική, η εξόφλησις του εκ της κατά τ’ ανωτέρω αναγνωρισθείσης υπηρεσίας οφειλομένου ποσού θέλει πραγματοποιείται μερίμνη του Τμήματος Παροχών Ν.Α.Τ., δια παρακρατήσεως, ως ανωτέρω, εκ του κατά μήνα καταβλητέου ποσού της απονεμηθησομένης συντάξεως. Εφ’ όσον η περί συνταξιοδοτήσεως απόφασις είναι απορριπτική, η καταβολή της πρώτης δόσεως δέον όπως ενεργηθή εντός 30 ημερών από της επί αποδείξει κοινοποιήσεως εις τον ενδιαφερόμενον της εν λόγω του Δ.Σ. αποφάσεως, ανεξαρτήτως της ασκήσεως ή μη κατ’ αυτής ενδίκου τινός μέσου. 15.Δια την εφαρμογήν της παρούσης, κατά την απονομήν συντάξεως παρά του Ν.Α.Τ., δεν αναγνωρίζεται χρόνος προϋπηρεσίας κτηθείς εν Αιγύπτω ή Τουρκία, όστις αποδεικνύεται ότι ελήφθη υπ’ όψιν δια την εκείσε απονομήν λαμβανομένης συντάξεως ή εφ’ άπαξ παροχής. Προς τούτο οι ενδιαφερόμενοι υποχρεούνται όπως καταθέσουν σχετικά δικαιολογητικά ή εν ελλείψει τούτων υπεύθυνον δήλωσιν κατά την κρίσιν του Δ.Σ. του Ν.Α.Τ. περί μη συνταξιοδοτήσεώς των ή λήψεως υπ’ αυτών εφ’ άπαξ παροχής παρά Κρατικών ή άλλων εν Αιγύπτω ή Τουρκία Ασφαλιστικών Οργανισμών. Κοινοποιηθήτω δεόντως προς εκτέλεσιν. 